Mióta ismerjük az Aloe Verát? Kik is használták, akiket te is ismerhetsz? | Dr. Aloe
← A gyógynövények királynője
Aloe növény felhasználása →
Az ősi civilizációk sorában ott találjuk Egyiptomot (lenyűgöző kultúra, ha teheted, nézd meg; mi ott voltunk nászúton), ahol a szépség, egészség és hitük alapján az örökkévalóság elixírjének tartották; a fáraókat ezzel balzsamozták be. A növényt a Királyok völgyébe vezető út mellé és a piramisok köré ültették, hogy elkísérjék szeretett uralkodójukat az örökkévalóságba vezető úton.
Bőre és szeme szépségének megőrzésére használta Kleopátra; Nephertiti királynő mesés szépségének kulcsa is az aloe húsával kevert szamártejes fürdőnek tulajdonítható egyes elméletek szerint.
Az ókori görög birodalomban a szépség, nyugalom, szerencse, egészség szimbóluma volt. Hippokratész gyógyító tanulmányaiban is szerepet kapott. Nagy Sándor katonáinak sebeit gyógyította vele, elfertőződött harctéri sebét is sikerrel kezelte. Ezt követően hódító hadjáratot indított Socotra szigete ellen, a termőterület megszerzése érdekében.
Kínában a császárok a istenek szent körmeiként tisztelték gyógyító “tüskéi” miatt. Az eltelt évszázadok során főként a bőr égési sebeinek gyógyítására használtak, de az aloe ferox tüskéit még akupunktúrás tűként is használták a vándorló gyógyítók.
Ha vallásos vagy, olvasd el János evangéliumát:
“Eljöve pedig Nikodémus is (a ki éjszaka ment vala először Jézushoz), hozván mirhából és áloéból való kenetet, mintegy száz fontot. Vevék azért Jézus testét, és begöngyölgették azt lepedőkben, illatos szerekkel együtt, a mint a zsidóknál szokás temetni.” JE 19:39
A keresztes háborúk idején a keresztény harcosok használták.
A Santa Maria szigetén szolgáló spanyol tengerészek a hiányos táplálkozás kiküszöbölése miatt megbetegedések megelőzősére használták. Columbus és az őt követő spanyol hajók Európába szállították a “cserépben lévő orvosságot”.
Az Agave mellett (mely a a Mescal és Tequila alapanyaga) az amerikai indiánok szent növénye volt az aloe növény is.
leveleit forró hamu feletti főzés után használták
húsát sebek gyógyítására
levét
gyomorbántalmak enyhítésére,
vese- és hólyagtisztításra,
vesekövek oldására,
köhögés gyógyítására,
mellkasi fájdalmak enyhítésére és
menstruáció serkentésére használták
a fiatal nők kozmetikumként, csábításhoz használták
migrénes fejfájásra aloés borogatást alkalmaztak
Azokban az országokban, ahol a hagyományos orvoslást a modern nyugati orvoslás nem szorította ki teljes mértékben, az aloe az első számú gyógynövény maradt.
Csak egy-két “korunkbeli” adat:
Carol Miller Kent az Aloe Vera című könyvében azt állítja, az 1969-ben a Holdon leszállt űrkabin fedélzetén található gyógyszerek között megtalálható volt az aloe is.
A szovjet biológus, Israel Brekhman sokáig titkosan kezelt munkájában bebizonyította, hogy az aloe hatékonyan használható a nukleáris sugárzás kezelésére.
Gondolom nem csodálkozol, hogy ezek az adatok után mi is úgy döntöttünk, használni szeretnénk ezt a csodálatos növényt. Termesztésével sajnos nem sikerült átütő sikereket elérnem, ezért úgy döntöttünk, maradunk a manapság divatos “kereskedelemből beszerzem” módszernél. A kritérium a megbízhatóság volt. Ha érdekel, hogyan is oldottuk meg ezt a kérdést, maradj velünk és az info@draloe.hu e-mail címre kérnék tőled egy elérhetőséget!
Ha az Aloe Veráról, a természetes gyógymódokról és az egészségügyet érintő néhány érdekes kérdésről olvasnál szívesen, iratkozz fel a hírlevelemre!
Az Aloe Vera a gyógynövények királynője
Az aloe vera felhasználásáról
Kiemelt szavak: akupunktúrás tű, aloe vera, aloe vera a Bibliában, aloe vera a Holdon, aloe vera a nukleáris sebek kezelésére, égési sebek, Egyiptom, fáraók, fáraók balzsamozása, gyomorbántalmak, Hippokratész, hólyagtisztítás, keresztes háborúk, Királyok völgye, Kleopátra, Kleopátra szépségének kulcsa, köhögés, mellkasi fájdalmak, menstruáció, migrénes fejfájás, Nagy Sándor, Nagy Sándor sebgyógyítója, Nephertiti, örökkévalóság, piramisok, többezer éves gyógynövény, vese, vesekövek.